**Anexa nr. 8**

**CONTRACT DE FINANŢARE NERAMBURSABILĂ**

***(****Prezentul contract este un model-cadru și poate fi adaptat/completat, fără o aprobare prealabilă, în funcție de specificul fiecărui proiect****)***

**PĂRŢILE:**

Departamentul pentru Românii de Pretutindeni, cu sediul în.............................., cod fiscal nr. ...... , cont bancar număr ......, deschis la..............., reprezentat prin ...................., în calitate de Autoritate Finanţatoare pe de o parte

**Şi**

................ , cu sediul în ......... , str. ......... nr. ....., cod poştal ...... , CUI ........ , cont bancar număr ........ , Cod ........ , deschis la banca ........., prin reprezentantul legal, doamna/domnul ........ , având funcţia de ........, identificată/identificat prin carte de identitate/paşaport, seria ...... nr. ...... , în calitate de Beneficiar, pe de altă parte:

**PREAMBUL:**

**Având în vedere că:**

**–** Departamentul pentru Românii de Pretutindeni doreşte să îşi îndeplinească scopul pentru care a fost înfiinţat în condiţii optime;

**–** Departamentul pentru Românii de Pretutindeni poate şi doreşte să folosească serviciile unor Beneficiari pentru a-şi îndeplini scopul pentru care a fost înfiinţat;

**–** Beneficiarul declară că poate şi doreşte să contribuie la îndeplinirea scopului Departamentului pentru Românii de Pretutindeni prin specificul activităţii sale;

**–** Beneficiarul declară că îndeplineşte toate condiţiile de fapt şi de drept impuse de reglementările legale incidente pentru a colabora cu Autoritatea Finanţatoare în sensul îndeplinirii scopului acesteia din urmă.

Părţile au convenit încheierea prezentului contract de finanţare nerambursabilă:

**Capitolul I.****OBIECTUL CONTRACTULUI**

**Articolul 1.1.** Obiectul contractului îl reprezintă acordarea unei finanţări nerambursabile de către Autoritatea Finanţatoare, pentru realizarea proiectului ……………….., pentru întreaga perioadă de desfășurare a acestuia, conform Cererii de finanțare și a clauzelor prezentului contract, și pe care beneficiarul declară că le înțelege şi le acceptă.

Conform Cererii de finanțare nr. ..............., aprobată prin procesul verbal nr. ....................... al Comisiei de evaluare a proiectelor, programelor sau acțiunilor privind sprijinirea activității românilor de pretutindeni proiectul se va derula în ............................și constă în ..........................

**Capitolul II. DURATA CONTRACTULUI**

**Articolul 2.1.** Prezentul contract intră în vigoare la data semnării de către ambele părți este valabil până la data de 31.12.2024.

**Articolul 2.2.** Împlinirea termenului de la art. 2.1. nu-l exonerează pe Beneficiar sau pe reprezentanţii acestuia de respectarea obligaţiilor rezultând din aplicarea clauzelor contractuale.

**Capitolul III. VALOAREA CONTRACTULUI**

**Articolul 3.1.** Valoarea prezentului contract este de ........................, reprezentând totalul finanţării nerambursabile aprobate de către Autoritatea Finanțatoare şi va fi utilizată conform devizului de cheltuieli, anexă la prezentul contract, numai în scopul proiectului prevăzut la art. 1.1. și pentru atingerea obiectivelor acestuia.

**Capitolul IV. MODALITATEA DE PLATĂ**

**Articolul 4.1.** Plăţile către Beneficiar se vor face prin ordin de plată, în maxim 30 de zile lucrătoare de la data prezentării deconturilor parţiale sau finale însoțite de toate documentele justificative eligibile pentru fiecare categorie de cheltuială solicitată.

**Articolul 4.2.** Plata se va efectua în LEI/EUR/USD, în limita menţionată la art. 3.1, în următorul cont:

Nr. Cont bancar/IBAN: ........................

Titular cont: ...................,

Cod SWIFT: .....................,

Denumirea şi adresa Băncii: ...................

**Capitolul V. AVANS**

**Articolul 5.1.** Autoritatea Finanţatoare acordă un avans de 50% din valoarea totală a contractului, la solicitarea Beneficiarului și numai cu condiția prezentării de către acesta a extrasului de cont din care rezultă existența a minimum … din valoarea aprobată a proiectului.

**Articolul 5.2.** Valoarea sumei acordată în avans de către Autoritatea Finanţatoare este de .......... LEI.

**Articolul 5.3.** Pentru avansul primit, Beneficiarul va prezenta în termenele stabilite, documente justificative eligibile cu privire la utilizarea acestuia, odată cu transmiterea decontului de cheltuieli.

**Capitolul VI.  DREPTURILE ȘI OBLIGAŢIILE PĂRŢILOR**

**Articolul 6.1. Drepturile și Obligaţiile Autorităţii Finanţatoare**:

**a.** să pună la dispoziţia Beneficiarului fondurile aprobate în condiţiile menţionate în contract;

**b.** să plătească fondurile alocate în termenul prevăzut la art. 4.1, numai pe bază de documente justificative eligibile și decont de cheltuieli;

**c.** să urmărească, prin reprezentanții săi, respectarea de către Beneficiar a elementelor de identitate vizuală pentru promovarea proiectului şi a Autorităţii Finanţatoare, conform prevederilor Anexei nr. 12 la Ghidul de finanțare nerambursabilă 2024 privind elementele de identitate vizuală;

**d.** să monitorizeze, prin structuri proprii sau cu sprijinul reprezentanților misiunilor diplomatice, oficiilor consulare și institutelor culturale române, modul în care se derulează proiectul care face obiectul prezentului contract;

**e.** să ofere Beneficiarului, prin responsabilul de proiect, consiliere în vederea instrumentării proiectului;

**f.** constatarea nerespectării, cu rea credință, a obligațiilor prevăzute la art. 6.2 lit. m) și n), dă dreptul Autorității Finanțatoare de a nu acorda finanțarea nerambursabilă, sau de a solicita restituirea sumelor primite şi utilizate de către Beneficiar în baza prezentului contract, la care se adaugă penalităţile calculate la sumele deja acordate.

**Articolul 6.2. Drepturile și Obligaţiile Beneficiarului**

Beneficiarul se obligă:

**a.** să utilizeze finanţarea nerambursabilă numai în scopul realizării programului/proiectului sau acţiunii care face obiectul prezentului contract și pentru atingerea obiectivelor acestuia;

**b.** să respecte criterii de natură economică, prin utilizarea unui sistem concurenţial și transparent în cazurile în care nu este prevăzută obligaţia aplicării prevederilor legislaţiei privind achiziţiile publice;

**c.** să respecte etapele realizării programului, proiectului sau acţiunii, conform cererii de finanțare. În situaţia în care, din motive temeinic justificate, Beneficiarul solicită, prin e-mail**,** modificarea perioadei de derulare a proiectului sau a devizului de cheltuieli, Autoritatea Finanţatoare va analiza cererea, aceasta putând fi aprobată/respinsă. În această situație, Beneficiarul poate efectua cheltuielile propuse spre modificare numai după aprobarea Autorității Finanțatoare și/sau încheierea unui act adițional la contract. În caz contrar, respectivele cheltuieli nu vor fi decontate.

**d.** să respecte Ghidul de identitate vizuală valabil 2023-2026 al Autorităţii Finanţatoare şi să promoveze, plaseze sau afişeze elementele de identitate vizuală pe materialele elaborate în cadrul proiectului, conform prevederilor Anexei nr. 12 la Ghidul de finanțare nerambursabilă 2024, respectiv: *(se va completa în funcție de specificul proiectului, conform Anexei nr. 12*)

**e.** să reflecte corect şi la zi şi să păstreze în evidenţele sale contabile pe o perioadă de minimum 5 ani toate operaţiunile economico-financiare ale programului, proiectului sau acţiunii şi să le prezinte Autorităţii Finanţatoare ori de câte ori îi sunt solicitate;

**f.** să întocmească corect şi legal şi să prezinte Autorităţii Finanţatoare decontul centralizator împreună cu documentele justificative, conform Ghidului de finanțare nerambursabilă 2024;

**g.** să accepte controlul şi verificările Autorităţii Finanţatoare în legătură cu modul de utilizare a fondurilor nerambursabile acordate de acesta, în timpul derulării proiectului şi pe o perioadă de 5 ani de la finalizarea acestuia;

**h.** să îşi asume integral răspunderea pentru eventualele prejudicii cauzate terţilor din culpa sa, Autoritatea Finanţatoare fiind exonerată de orice responsabilitate în acest sens;

**i.** să ia toate măsurile necesare pentru a evita situaţiile de natură să determine apariţia unui conflict de interese;

**j.** să îşi asume întreaga responsabilitate financiară pentru managementul şi implementarea proiectului;

**k.** să pună la dispoziţia Autorităţii Finanţatoare orice document sau informaţie în orice format îi sunt solicitate (original, copie legalizată, traducere autorizată, CD, electronic, etc.);

**l.** să nu desfăşoare, în mod direct sau prin intermediul unor terţi, nici o activitate care contravine sau prejudiciază în orice mod scopul proiectului sau politica autorităţii finanţatoare;

**m.** să nu desfășoare sub orice formă, acțiuni sau activități de defăimare împotriva statului român, a intereselor acestuia și/sau împotriva Autorității Finanțatoare, comunităților românești din afara frontierelor României;

**n.** să se abțină de la orice act sau acțiune de natură să aducă atingere prestigiului, reputației sau imaginii statului român, Autorității Finanțatoare, a românilor și/sau comunităților românești, asociațiilor și organizațiilor neguvernamentale ale românilor de pretutindeni;

**o.** să asigure contribuția proprie în cuantum de minimum 5%;

**Capitolul VII. DECONTAREA SUMELOR**

**Articolul 7.1.** Decontul parţial şi/sau final se face pe baza tuturor documentelor justificative legale prezentate de Beneficiar, pe categorie de cheltuieli, conform prevederilor legale și Ghidului de finanțare nerambursabilă 2024.

**Articolul 7.2.** Pentru decontarea cheltuielilor aprobate prin contractul de finanţare vor fi prezentate documente justificative eligibile care să ateste realizarea proiectului, acţiunii după cum urmează:

1. Decont centralizator de cheltuieli în original, conform modelului din Ghidul de finanțare nerambursabilă 2024.
2. Documentele justificative, anexă la decont, semnate pentru conformitate de către beneficiar, conform Ghidului de finanțare nerambursabilă 2024. Toate documentele vor fi însoțite de traducerea acestora în limba română, de numele, prenumele și semnătura persoanei care a efectuat traducerea, dacă este cazul.

În situația în care între data începerii derulării proiectului, conform Cererii de finanțare și până la semnarea contractului de finanțare de către ambele părți, au fost angajate și plătite de către Beneficiar cheltuieli care se regăsesc în devizul anexă la prezentul contract, acestea vor fi decontate cu respectarea prevederilor art. 9 din Legea 321/2006, republicată și ale prezentului contract.

**Articolul 7.3.** Pentru a fi considerate eligibile, documentele prezentate la decont vor trebui să facă dovada legăturii directe dintre cheltuieli şi activităţile proiectului şi vor îndeplini următoarele condiţii obligatorii:

**a.** Sunt emise pe numele Beneficiarului finanţării sau, în cazuri temeinic justificate, pe numele reprezentantului legal sau al unei persoane împuternicite special în acest sens;

**b.** să fie emise în perioada de derulare a proiectului. Prin excepţie şi în cazuri temeinic justificate, cu acordul Autorităţii Finanţatoare, pot fi decontate cheltuieli care au legătură cu activităţile proiectului şi care au fost efectuate în afara termenului de derulare a proiectului, cu condiția ca acestea să fi fost angajate în perioada de derulare a proiectului;

**c.** Sunt completate cu detalierea exactă a produselor și/sau serviciilor achiziţionate pentru activităţile proiectului;

**d.** Sunt completate cu toate datele necesare din punct de vedere al formei (numărul şi data emiterii, emitentul documentului, beneficiarul, cantitate, preţ unitar, valoare totală);

**e.** Sunt însoţite de dovada plăţii (bon fiscal, extras de cont). Plăţile sunt efectuate numai de către Beneficiar sau de către persoana împuternicită special în acest sens, conform lit. a) din prezentul articol, din conturile acestora, după caz. De asemenea, Beneficiarul va efectua plățile în moneda statului de reședință, EURO, USD sau în moneda statului unde se derulează proiectul sau etape ale acestuia. În cazul în cazul în care plățile sunt efectuate din contul persoanei împuternicite, Beneficiarul va face dovada, cu extras de cont, a restituirii sumelor achitate de către împuternicit.

**Articolul 7.4.** În situaţia în care, din motive temeinic justificate, decontul de cheltuieli şi raportul final de activitate nu pot fi prezentate conform termenelor stabilite în contractul de finanţare, Beneficiarul are posibilitatea să solicite, prin e-mail, modificarea termenelor de raportare. Autoritatea Finanţatoare va analiza cererea, aceasta putând fi aprobată/respinsă.

**Capitolul VIII.** **RAPORTUL DE ACTIVITATE**

**Articolul 8.1.** Beneficiarul va transmite prin poștă și va înregistra, la Departamentul pentru Românii de Pretutindeni, în termen de 30 de zile de la finalizarea ultimei acțiuni din cadrul proiectului, dar nu mai târziu de data de .................., Raportul de activitate şi decontul centralizator, completate şi semnate.

**Articolul 8.2.** Raportul de activitate trebuie să includă, fără a se limita la: *(Raportul de activitate se va adapta și va cuprinde și alte date și informații conform specificului fiecărui proiect)*

**a.** partea narativă, în care se prezintă în detaliu modul cum s-a derulat proiectul și activitatea persoanelor remunerate în cadrul proiectului;

**b.** documente şi înregistrări despre activităţi (foto, video, audio), dacă e cazul;

**c.** materiale promoţionale realizate în cadrul proiectului, dacă e cazul;

**d.** informaţii privind reflectarea în mass-media şi/sau social-media a proiectului;

**e.** liste ale participanţilor implicaţi în proiect (aşa cum sunt definiţi în Glosarul de termeni din Ghidul de finanțare nerambursabilă), dacă este cazul, în funcție de specificul proiectului;

**f.** fotografii cu bunurile achiziţionate în cadrul proiectului, cu respectarea elementelor de identitate vizuală, potrivit Anexei nr. 12, dacă este cazul.

**Articolul 8.3.** Beneficiarul are obligația să prezinte un dosar complet, conţinând Decontul centralizator, documentele justificative şi Raportul de activitate. Nedepunerea documentelor solicitate în termenele stabilite duce la obligaţia de rambursare a avansurilor acordate cu plata de penalități aferente și la nedecontarea cheltuielilor efectuate.

**Articolul 8.4.** Decontul va conţine și documentele doveditoare privind modul de folosire a contribuției proprii. Contribuția proprie, în procent de minimum 5%, se calculează din suma aprobată la decont. Contribuția proprie poate fi dovedită prin documente justificative cum ar fi: extras de cont sau alte documente de plată, contracte parteneriat, sponsorizare sau alte asemenea care au legătură cu activitățile din proiect.

**Capitolul IX. TRANSPARENŢA**

**Articolul 9.1.** Contractul de finanţare, inclusiv anexele sale, precum şi informaţiile şi documentele vizând executarea acestora constituie informaţii de interes public în condiţiile prevederilor [Legii nr. 544 din 2001](http://legislatie.just.ro/Public/DetaliiDocumentAfis/180150) privind liberul acces la informaţiile de interes public, cu modificările şi completările ulterioare, cu respectarea excepţiilor prevăzute de aceasta, şi a celor stabilite prin prezentul contract.

**Articolul 9.2.** Următoarele elemente, aşa cum rezultă acestea din contractul de finanţare şi anexele acestuia, inclusiv, dacă e cazul, din actele adiţionale prin care se aduc modificări contractului sau anexelor sale, nu pot avea caracter confidenţial:

1. denumirea proiectului, denumirea completă a Beneficiarului şi, dacă aceştia există, a partenerilor, data de începere şi cea de finalizare ale proiectului, date de contact - minimum o adresă de e-mail şi număr de telefon - funcţionale pentru echipa proiectului; locul de implementare a proiectului - localitate, judeţ, regiune, district şi, dacă proiectul include activităţi care se adresează publicului, adresa exactă şi datele de contact pentru spaţiile dedicate acestor activităţi în cadrul proiectului;
2. valoarea totală a finanţării nerambursabile aprobate, totalul cheltuielilor eligibile ale proiectului, precum şi a plăţilor efectuate.

**Capitolul X. PROTECŢIA DATELOR CU CARACTER PERSONAL**

**Articolul 10.1** Atunci când prelucrează date cu caracter personal în legătură cu contractul, fiecare parte se obligă să se conformeze legislației aplicabile privind protecția datelor cu caracter personal, respectiv Regulamentul (UE) 2016/679 al Parlamentului European și al Consiliului din 27 aprilie 2016 *privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a directivei 95/46/CE (regulamentul general privind protecția datelor)* și oricăror norme general obligatorii adoptate în legătură cu protecția datelor cu caracter personal.

**Articolul 10.2.** Beneficiarul și, daca este cazul, Autoritatea Finanțatoare, sunt operatori de date cu caracter personal și vor stabili fiecare scopurile pentru care datele pot fi prelucrate și modul în care vor fi prelucrate datele personale ale persoanelor vizate.

**Articolul 10.3** Fiecare parte solicită celeilalte părți numai datele cu caracter personal necesare încheierii, executării și încetării contractului și, în măsura în care există alt scop pentru care solicită datele cu caracter personal, va justifica această solicitare furnizând informațiile impuse de legislația aplicabilă, respectiv de art. 13 -14 din Regulamentul nr. 679/2016 și/sau de orice articol sau normă care înlocuiește sau completează aceste prevederi.

**Articolul 10.4.** Fiecare parte va prelucra datele cu caracter personal furnizate de cealaltă parte doar pe durata executării contractului în scopul acestei executări și, ulterior, în conformitate cu cerințele legale în vigoare sau cu procedurile interne întocmite în conformitate cu respectarea dispozițiilor legale aplicabile în materie. Orice date cu caracter personal a căror prelucrare nu mai este necesară, conform legilor, ulterior executării contractului precum și ulterior expirării termenelor legale de păstrare aplicabile sau în lipsa justificării unui interes legitim, vor fi returnate celeilalte părți sau distruse.

**Articolul 10.5.** Activitățile de prelucrare de către părți a datelor cu caracter personal vor fi limitate la îndeplinirea scopului contractului și pot fi: colectare, înregistrare, organizare, structurare, stocare, adaptare sau modificare, extragere, consultare, utilizare, divulgare prin transmitere, diseminare sau punere la dispoziție, aliniere sau combinare, restricționare, ștergere sau distrugere.

**Articolul 10.6.** Persoanele vizate ale căror date cu caracter personal vor fi prelucrate de părți sunt persoanele implicate în derularea Contractului, cum ar fi, dar fără a se limita la: salariați ai părții în cauză, salariați ai subcontractanților, furnizorilor etc. și personal de conducere cu contract de mandat.

**Articolul 10.7.** Fiecare parte care divulgă celeilalte părți date personale ale angajaților/reprezentanților săi se asigură că a furnizat acestora informațiile prevăzute la art.13-14 din Regulamentul nr. 679/2016 și/sau din orice articol sau norma care înlocuiește sau completează aceste prevederi.

**Articolul 10.8.** În cazul în care apar circumstanțe în care oricare dintre părți acționează ca o persoană împuternicită a celeilalte părți, sau ca un operator asociat împreună cu cealaltă Parte în legătură cu Contractul, Părțile se obligă să încheie un acord cu caracter obligatoriu in conformitate cu prevederile din articolele 26 si 28 din Regulamentul nr.679/2016 si/sau din orice articol sau norma care înlocuiește sau completează aceste prevederi. Excepție fac situațiile în care o astfel de împuternicire este prevăzută în mod expres în cuprinsul Contractului.

**Articolul 10.9.** În cazul în care, în legătură cu acest contract, Autoritatea Finanțatoare prelucrează date personale în numele și pe seama Beneficiarului, Autoritatea Finanțatoare:

(i) va prelucra și utiliza datele personale aparținând Beneficiarului numai în scopul îndeplinirii obligațiilor contractuale asumate prin prezentul Contract și nu va utiliza sau reutiliza aceste date personale în niciun alt scop, nici în interes propriu, nici în interesul vreunui terț;

(ii) nu va divulga aceste date cu caracter personal nici unei persoane fizice sau juridice, de drept public și/sau de drept privat, cu excepția cazului în care este necesar sau permis prin prezentul Contract sau prin consimțământul scris al Beneficiarului, cu respectarea legii; datele personale vor putea fi diseminate și/sau dezvăluite autorităților publice cu competente de anchetă, fără acordul și/sau notificarea obligatorie a Departamentului pentru Românii de Pretutindeni, în condițiile legilor în vigoare aplicabile;

(iii) va pune în aplicare măsuri tehnice și organizatorice, pentru a proteja aceste date personale împotriva încălcării securității acestora, respectiv împotriva distrugerii accidentale sau ilegale sau pierderii accidentale, modificării, dezvăluirii sau accesului neautorizat și împotriva oricăror alte forme ilegale de prelucrare;

(iv) va asigura intern, în condiții organizatorice optime, confidențialitatea datelor personale transmise de Beneficiar; asigurarea canalului de transmisie a datelor personale dintre Părți, pe durata transmisei, va putea fi în sarcina Beneficiarului sau a Departamentului pentru Românii de Pretutindeni, după caz, în condițiile stabilite conform Contractului dintre părți.

**Articolul 10.10**. Părțile convin să își notifice reciproc, fără întârziere, orice încălcare a securității datelor cu caracter personal, în mod prompt, imediat ce este constatată respectiva încălcare, și să comunice în privința oricărei încălcări sau suspiciune de încălcare a securității datelor cu caracter personal folosind adresele de email convenite.

**Capitolul XI. PUBLICAREA DATELOR**

**Articolul 11.1.** Beneficiarul este de acord ca documentele şi informaţiile menţionate la art. 9.2 referitor la transparenţă să fie publicate de către Autoritatea Finanțatoare.

**Capitolul XII. PUBLICITATEA**

**Articolul 12.1.** Beneficiarul va lua toate măsurile necesare pentru a face public faptul că Departamentul pentru Românii de Pretutindeni, a asigurat finanţarea proiectului. În acest scop, Beneficiarul va face referire la proiect şi la contribuţia financiară în informaţiile oficiale şi în orice relaţie cu mass-media.

**Capitolul XIII. PROPRIETATEA ŞI FOLOSINŢA REZULTATELOR**

**Articolul 13.1.** Beneficiarul acordă Autorităţii Finanţatoare dreptul de a utiliza gratuit şi după cum consideră necesar informaţia şi materialele rezultate din implementarea proiectului, oricare ar fi forma acestora, pe o perioadă nedeterminată.

**Articolul 13.2.** Beneficiarul este de acord cu utilizarea gratuită şi neexclusivă de către Autoritatea Finanţatoare a "operei" obţinute în cadrul proiectului finanţat prin prezentul contract, fără a putea opune eventuale drepturi de autor sau drepturi de proprietate intelectuală, pe o perioadă de 3 ani, în ţară şi în străinătate. Beneficiarul va informa toţi participanţii la proiect cu privire la utilizarea gratuită şi neexclusivă a "operei" de către autoritatea finanţatoare.

**Capitolul XIV. CLAUZA DE CESIUNE A CONTRACTULUI**

**Articolul 14.1.** Beneficiarul nu poate transfera total sau parţial obligaţiile sale asumate prin prezentul contract fără a obține acordul scris, în prealabil, de la Autoritatea Finanțatoare.

**Capitolul XV. MODIFICAREA, REZILIEREA ŞI ÎNCETAREA CONTRACTULUI**

**Articolul 15.1.** Prezentul contract poate fi modificat cu acordul părţilor prin act adiţional.

**Articolul 15.2.** Încetarea Contractului poate interveni, ca urmare a solicitării scrise din partea Beneficiarului, caz în care Beneficiarul va restitui sumele încasate în baza contractului de finanțare nerambursabilă.

**Articolul 15.3.** În cazul nerespectării de către Beneficiar a prevederilor prezentului Contract, Autoritatea Finanţatoare poate dispune rezoluţiunea sau rezilierea unilaterală a acestuia.

**Articolul 15.4.** Înaintea rezoluţiunii sau rezilierii contractului, Autoritatea Finanţatoare poate suspenda plăţile, ca o măsură de precauţie fără o notificare prealabilă.

**Articolul 15.5.** În cazurile de nerespectare a prevederilor prezentului contract, Beneficiarul are obligaţia să restituie fondurile primite până cel târziu la data de 31 decembrie a anului în curs împreună cu penalitățile și dobânzile aferente.

**Articolul 15.6.** Prezentul contract încetează pe deplin drept, fără a mai fi nevoie de intervenţia unui tribunal arbitral sau instanţă de judecată (pact comisoriu), caz în care Beneficiarul va restitui sumele primite în baza contractului de finanțare nerambursabilă, în următoarele situații:

**a.** Beneficiarul nu transmite decontul centralizator, documentele justificative eligibile şi raportul final de evaluare în termenul prevăzut în contract;

**b.** Beneficiarul nu acceptă controlul şi verificările Autorităţii Finanţatoare în legătură cu modul de utilizare a fondurilor nerambursabile acordate de acesta;

**c.** Beneficiarul este declarat în stare de incapacitate de plată;

**d.** a fost declanşată procedura de reorganizare judiciară sau faliment a Beneficiarului;

**e.** Beneficiarul transferă total sau parţial obligaţiile sale asumate prin prezentul contract fără a obține acordul scris, în prealabil, de la Autoritatea Finanțatoare;

**f.** Beneficiarul utilizează fondurile primite în alte scopuri decât cele prevăzute în prezentul contract;

**g.** Beneficiarul face declaraţii false sau incomplete pentru a obţine finanţarea prevăzută în contract sau furnizează rapoarte ce nu reprezintă realitate;

**h.** Beneficiarul încalcă orice altă obligație prevăzută în contract.

**Capitolul XVI. RĂSPUNDEREA CONTRACTUALĂ**

**Articolul 16.1.** În situaţia în care Beneficiarul trebuie să returneze Autorităţii Finanţatoare orice sume rezultate din neexecutarea prevederilor prezentului contract, se vor calcula penalităţi de întârziere de 0,01% pe zi aplicate la sumele respective de la data acordării până la data recuperării lor, la care se adaugă dobânda legală calculată în condiţiile legii.

**Articolul 16.2.** Beneficiarul are obligaţia de a despăgubi Autoritatea Finanţatoare pentru toate cheltuielile efectuate împotriva oricăror reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete de invenţie, mărci înregistrate, desene sau modele industriale, drepturi de autor), legate de activităţile necesare implementării proiectului precum şi pentru daune-interese, costuri, taxe şi alte cheltuieli de orice natură, aferente încălcării dreptului de proprietate intelectuală sau prejudiciilor de natura civilă, contravenţională, penală sau de dreptul muncii suferite de terţi prin activitatea desfăşurată de Beneficiar în procesul de implementare a proiectului.

**Articolul 16.3.** Sumele reprezentând plăţi în avans, nejustificate în condiţiile prevederilor prezentului contract, vor fi recuperate de către Departamentul pentru Românii de Pretutindeni cu perceperea de penalităţi de întârziere de 0,01% pe zi aplicate la sumele respective de la data acordării până la data recuperării lor, la care se adaugă dobânda legală calculată în condiţiile legii.

**Capitolul XVII. NOTIFICĂRI ŞI COMUNICĂRI**

**Articolul 17.1.** Orice comunicare sau notificare adresată de una din părţi celeilalte va fi socotită valabil îndeplinită dacă este transmisă în scris la adresa/sediul Departamentului pentru Românii de Pretutindeni din București, str. Muzeul Zambaccian nr.17, cod poștal 011871, sector 1 sau prin poşta electronică.

**Articolul 17.2.** În cazul în care notificarea/comunicarea se face prin poştă, se va transmite prin intermediul unei scrisori recomandate, cu confirmare de primire şi se consideră primită de destinatar la data menţionată de oficiul poştal primitor.

**Articolul 17.3.** Notificările verbale nu se iau în considerare de nici una dintre părţi, dacă nu sunt confirmate prin intermediul uneia din modalităţile prevăzute la art.17.1 şi art. 17.2.

**Capitolul XVIII. FORŢA MAJORĂ ȘI CAZUL FORTUIT**

**Articolul 18.1.** În sensul prezentului contract, orice eveniment imprevizibil, insurmontabil şi imposibil de înlăturat, independent de voinţa părţilor contractante, intervenit după semnarea prezentului contract şi care împiedică executarea acestuia, este considerat forţă majoră şi exonerează de răspundere partea care îl invocă, pe durata existenţei cazului de forţă majoră.

**Articolul 18.2.** Partea care invocă forţa majoră are obligaţia de a notifica celeilalte părţi cazul de forţă majoră, în termen de 5 zile calendaristice de la data apariţiei acesteia şi de a o dovedi, în termen de cel mult 15 zile calendaristice de la data apariţiei. De asemenea, are obligaţia de a comunica data încetării cazului de forţă majoră, în termen de 5 zile calendaristice de la încetare şi de a lua orice măsuri care îi stau la dispoziţie în vederea limitării consecinţelor.

**Articolul 18.3.** Dacă părţile nu procedează la notificare, în condiţiile şi termenele prevăzute, a începerii şi a încetării cazului de forţă majoră, partea care o invocă va suporta toate daunele provocate celeilalte părţi prin lipsa de notificare.

**Articolul 18.4.** Dacă, în termen de 15 zile de la producere, evenimentul respectiv nu încetează, părţile au dreptul să-şi notifice încetarea de drept a prezentului contract, fără ca vreuna dintre ele să pretindă daune - interese.

**Articolul 18.5.** Forţa majoră este constatată de o autoritate competentă a statului.

**Articolul 18.6.** Prin caz fortuit se înţelege un eveniment irezistibil şi imprevizibil privind persoana sau activitatea uneia din părţi, neimputabil acestuia, care îl pune in imposibilitate de a-si executa obligaţia.

**Articolul 18.7.** Părţile contractante decid ca anumite împrejurări sa fie asimilate cu efectele cazului fortuit prevăzut de legislaţia civilă. Aceste împrejurări sunt: intervenţii fortuite asupra căilor de comunicaţii şi de acces, fenomene meteorologice grave şi/sau de mare intensitate (cutremure, inundaţii, alunecări de teren, etc.), război, revoluţie, embargo, boală gravă a reprezentantului legal al Beneficiarului, în cazul în care nu există o altă persoană care să poată prelua atribuțiile acestuia, precum și orice altă situație adusă la cunoștința Autorității Finanțatoare, care poate fi asimilată cazului fortuit.

**Articolul 18.8.** Prevederile art. 18.2, art. 18.3 și ale art. 18.4 se aplică în mod corespunzător și cazului fortuit.

**Capitolul XIX. LITIGII**

**Articolul 19.1.** Prezentul contract obligă părţile să respecte întocmai şi cu bună credinţă fiecare dispoziţie a acestuia în conformitate cu principiul obligativităţii contractului între părţi.

**Articolul 19.2.** Litigiile apărute între părţi în timpul derulării prezentului contract se vor rezolva pe cale amiabilă sau dacă acest lucru nu este posibil, de către instanţele române competente.

**Articolul 19.3.** Prezentul contract de finanţare este guvernat de legea română.

**Capitolul XX. DISPOZIŢII FINALE**

**Articolul 20.1.** Anexele la contractul de finanţare sunt Cererea de finanţare și Devizul de cheltuieli. Aceste documente fac parte integrantă din prezentul contract.

**Articolul 20.2.** Prevederile prezentului contract se completează cu prevederile legale incidente precum și cu cele din Ghidul de finanțare nerambursabilă 2024 și anexele acestuia.

**Articolul 20.3.** În cazul în care, referitor la prezentul contract, apar modificări în legislaţie, acestea se vor aplica în consecinţă.

**Articolul 20.4.** Prezentul contract s-a încheiat în două exemplare originale, unul pentru Beneficiar și unul pentru Autoritatea Finanţatoare.

**Autoritate Finanțatoare Beneficiar**